**A Külügyi Műhely c. online tudományos folyóirat**

**Szerzői útmutatója**

A Külügyi Műhely Alapítvány (a továbbiakban: Kiadó) folyamatosan fogad kéziratokat a 2019-ben alapított *Külügyi Műhely* c. online tudományos folyóirathoz. Jelen Szerzői útmutató célja, hogy támpontot biztosítson a Szerző(k) számára a kézirat elkészítéséhez, valamint betekintést engedjen a szerkesztőségi munkálatokba.

Előre is köszönjük, hogy a Szerzői útmutató elolvasásával megkönnyíti a munkánkat.

1. **TARTALMI ÉS FORMAI KÖVETELMÉNYEK**
2. **TÉMAVÁLASZTÁS**

A *Külügyi Műhely* elsődlegesen nemzetközi fókuszú kiadvány, azaz olyan kéziratok jelenhetnek meg benne, amelyek globális, vagy regionális szintű jelenségeket, illetve harmadik országokban bekövetkezett eseményeket dolgoz fel, egyúttal teret engedve a magyar nemzetpolitikai, valamint a Magyarországgal összefüggő komparatív elemzéseknek is. Az alábbi kategóriákhoz illeszkedő kéziratokat várunk:

* Biztonsági tanulmányok;
* Diplomácia;
* Európai tanulmányok;
* Magyarország külkapcsolatai;
* Magyar nemzetpolitika;
* Nemzetközi gazdaságtan;
* Nemzetközi jog;
* Nemzetközi szervezetek;
* Regionális tanulmányok;
* Tudományos élet (például szakfordítás, jogeset, recenzió / könyvajánlás, interjú, konferencia beszámoló, eseményajánló).
1. **SZERKESZTÉSI SEGÉDLET**
* A kézirat nyelve **kizárólag magyar** lehet.
* A Kiadó kizárólag máshol még nem publikált, a Szerző/Szerzőtársak saját szellemi termékét képező anyagot jelentet meg. Másodközlést a Kiadó nem vállal.
* A beküldött anyagokat MS Word docx formátumban, a Szerző nevét tartalmazó fájlelnevezéssel várjuk (pl. „XY\_kézirat”).
* **Kérjük mellőzni az oldaltöréseket, címsorokat, behúzást és térközöket, tabulátorokat, kis,- és nagykapitális formázást, valamint Stílus használatát.**
* Kérjük az Internetes hiperhivatkozásokat törölni a kéziratból.
* A kézirat elkészítésénél az alábbi terjedelmi korlátokat kérjük betartani:
	+ **Folyóiratcikkek** esetében **20.000-40.000 karakter** (szóközökkel és lábjegyzetekkel együtt), amelybe az absztrakt, illetve a kulcsszavak nem számítanak bele.
	+ A **Tudományos élet** c. rovat esetében **15.000-30.000 karakter** (szóközökkel és lábjegyzetekkel együtt).
* A kéziratot kérjük **MS Word-ben, Times New Roman, 12-es betűméretben**, szimpla sortávval és oldalszámozottan megküldeni.
* Az ábráknál, táblázatoknál kérjük feltüntetni annak sorszámát (például 1. sz. ábra), a címét, valamint a forrást (amennyiben a szerző saját szellemi terméke, úgy forrásként a saját szerkesztés kerüljön feltüntetésre.
* Kérjük, hogy a kéziratok az alábbi felépítést kövessék:

|  |  |  |
| --- | --- | --- |
| **Tanulmány felépítése** | **Szerkezeti elem** | **Megjegyzés** |
| **Tanulmány kezdete** | Szerző neve  | Továbbá lábjegyzetben intézménye / munkahelye, tisztsége, e-mail címe, ORCID azonosító, MTMT profil hivatkozása |
| Tanulmány címe | Magyar és angol nyelven egyaránt |
| Absztrakt és kulcsszavak | Magyar és angol nyelven egyaránt (legfeljebb 1500 karakter, 3-7 kulcsszó) |
| Szerző bemutatása | Legfeljebb 3-4 mondatban röviden összefoglalva a Szerző tudományos munkásságát (opcionális) |
| Szerző publikációs tevékenysége (lábjegyzet) | MTMT, Google Scholar vagy ORCID hivatkozás a kézirat leadásáig rögzített publikációkról (opcionális) |
| **Tartalmi rész** | Bevezetés | A feldolgozott téma, a módszertan, a hipotézis(ek), valamint a tanulmány felépítésének ismertetése. |
| Fejezetek | A karakterszámot tekintve 3-4 főfejezetnél több nem javasolt. A címfokozatokat kérjük, számozással jelölje, legfeljebb három szintig (pl. 1.2.1.) |
| Összegzés/konklúzió | A tanulmányban tett megállapítások összefoglalása, kitekintés. |
| **Tanulmány zárása** | Irodalomjegyzék | A formai követelményeket lásd 3. Hivatkozások pontban. |

1. **HIVATKOZÁSOK**

A szövegben elhelyezett hivatkozásokat a lábjegyzetben szükséges jelölni az alábbi példák szerint, továbbá kérünk minden forrás mellé **DOI azonosítót is feltüntetni**, ahol releváns.

|  |  |  |
| --- | --- | --- |
| **Hivatkozott mű** | **Lábjegyzetben hivatkozás minta** | **Irodalomjegyzékben hivatkozás minta** |
| Monográfia (1 szerző) | Kissinger, 2015. oldalszám | Kissinger, Henry (2015). *Világrend*. Budapest: Antall József Tudásközpont |
| Monográfia (2-3 szerző) | Madai, Linder, Szigeti2016. oldalszám | Madai Sándor, Linder Viktória, Szigeti Ernő(2016). Integrációs változatok a rendészetben. InHorváth M. Tamás, Bartha Ildikó (szerk.).*Közszolgáltatások megszervezése és politikái. Merre**tartanak?* Budapest–Pécs: Dialóg Campus |
| Monográfia (4 vagy több szerző) | Moore et al., 2010. oldalszám | Moore, S., Neville, C., Murphy, M. and Connolly, C. (2010). *The ultimate study skills handbook*. Maidenhead: Open University Press |
| Folyóiratcikk | Luciani, 1988. oldalszám | Luciani, Giacomo (1988). The Economic Content of Security. *Journal of Public Policy*, 8(2), 151-173. Letöltés helye: >>link<< (Letöltve: év, hónap, nap). DOI azonosító >>link<< |
| Újság (nyomtatott) | Magyarics, 2017. oldalszám | Magyarics Tamás (2017). A különleges intézmény – Az amerikai rabszolgaság története. *Rubicon*, 2017(11). szám, 10-11. |
| Újság (elektronikus) | Ghantous, 2018. | Ghantous, Ghaida (2018). *Qatar national Bank seeks growth in Southeast Asia*. Reuters. Letöltés helye: <https://www.reuters.com/article/us-qatar-qnb-sea-idUSKCN1HB0W1> (Letöltve: év, hónap nap |
| Jelentések | Unitzed Nations, 2014. oldalszám | United Nations (2014). *OCHA Annual Report*, United Nations Office for the Coordination of Humanitarian Affairs. Letöltés helye: <https://www.unocha.org/publication/ocha-annual-report/ocha-annual-report-2014> (Letöltve: év, hónap, nap) |
| Honlapok | CIA World Factbook, 2018. | CIA World Factbook (2018). Letöltés helye: <https://www.cia.gov/library/publications/the-world-factbook/> (Letöltve: év, hónap, nap) |
| Hazai jogszabályok | 2013. évi V. törvény | 2013. évi V. törvény a Polgári Törvénykönyvről, pontos jogszabályi hivatkozás |
| Alkotmánybírósági határozat | 143/2010. (VII. 14.) AB határozat | 143/2010. (VII. 14.) AB határozat, AB 2010, 698, 43. pont. |
| Uniós jogszabály | 1346/2000/EKtanácsi rendelet | A Tanács 2000. május 29-i 1346/2000/EK rendelete a fizetésképtelenségi eljárásról |
| Uniós bírósági ítélet | C-267/91. és C-268/91. sz. egyesített ügyek | C-267/91. és C-268/91. sz. egyesített ügyek Bernard Keck és Daniel Mithouard elleni büntetőeljárás [ECLI:EU:C:1993:905] 23. pont |
| EJEB ítélet | 33629/06., 2008. | Vajnai v. Hungary, no. 33629/06., 2008. július 8-i ítélet, 36. bek. (az ügy érdemében hozott ítélet); Campbell v. Ireland, no. 45678/98., admissibility decision, 2010. április 27-i döntés (A kérelem befogadhatóságáról hozott határozat) |

* A kézirat irodalomjegyzékében csak olyan hivatkozások kerülhetnek feltüntetésre, amelyek a szövegben is megjelennek.
1. **A KÉZIRAT ELBÍRÁLÁSÁNAK ÉS PUBLIKÁLÁSÁNAK FOLYAMATA**
* A kéziratot kérjük a kmszerkesztoseg@gmail.com e-mail címre megküldeni szerkeszthető Word dokumentumban, az aláírt és szkennelt / lefényképezett Szerzői nyilatkozattal együtt. Amennyiben a Szerzők(k) részéről igény van rá, szkennelt formában befogadó nyilatkozatot küldünk.
* A *Külügyi Műhely* évente 2 alkalommal, májusban és novemberben jelenik meg. Ennélfogva az április 10-ig, valamint az október 15-ig beérkező kézirat lektorálását tudjuk vállalni az aktuális számban való publikáláshoz. A kézirat beküldésénél kérjük, ezt vegye figyelembe.
* A kézirat beérkezéséről minden esetben visszajelzést küldünk.
* Amennyiben a kézirat megfelel a Szerzői útmutatóban ismertetett formai követelményeknek, a kézirat megküldésre kerül szakmai lektorálásra. A szakmai lektorálás eredményeképpen a válaszlevél tartalmazhat
	+ formai változtatásokat;
	+ a kézirat szerkezetére vonatkozó javaslatokat;
	+ tartalmi módosítási javaslatokat;
	+ és amennyiben a lektorok úgy ítélik meg, hogy az adott kézirat nem felel meg a tudományosság követelményeinek, úgy újraírásra visszaküldésre kerül a Szerző(k)nek.
* A véglegesnek szánt kézirat nyelvi szempontból még egy körben ellenőrzésre kerül. A nyelvi ellenőrzést követően veszi kezdetét a szerkesztési folyamat.
* A kézirat először a Kiadó ([www.kulugyimuhelyalapitvany.hu](http://www.kulugyimuhelyalapitvany.hu)) honlapján jelenik meg. A már megjelent publikáció archiválásáról, további megjelenéséről, esetlegesen a hazai és határon túli sajtótermékekben történő népszerűsítéséről a Kiadó gondoskodik.
1. **Szerzői díjak**

A *Külügyi Műhely* a Szerző(k) részére ingyenesen biztosít publikációs lehetőséget, azaz nem számol fel benyújtási díjat, szerkesztői feldolgozási díjat, cikkfeldolgozási díjat, illetve oldaldíjat.

A Szerző(k) a benyújtott, valamint a megjelent kéziratért semmilyen jogcím alatt nem részesülnek díjazásban.

1. **Etikai szabályzat**

A *Külügyi Műhely* Szerkesztőbizottsága a COPE (*Committee on Publication Ethics*) által kiadott iránymutatásokat és ajánlásokat követi.

1. **Szerzői jogi feltételek**

A *Külügyi Műhelyben* megjelent publikációk szerzői joga a Szerző(ke)t, míg a felhasználási jog a Külügyi Műhely Alapítványt illeti.

A *Külügyi Műhelyben* megjelent publikációk és az azokban megjelent kutatási eredmények szabadon felhasználhatók, ügyelve a forrásmű megfelelő hivatkozására.

A *Külügyi Műhelyben* megjelent publikációk ajánlott hivatkozása (a hivatkozási rendszer kiadványonként eltérő lehet):

Szerző neve (Évszám). Publikáció címe. *Külügyi Műhely – Gyorselemzés sorozat*, Évfolyam(lapszám), oldalszám. Letöltés helye: >>link<< (Letöltve: év, hónap, nap). DOI azonosító >>link<<